stanford-oval/wikipedia huggingface dataset:
איפה אפי? (סדרת טלוויזיה, 1991)

| --- | --- |

כרזת הסדרה
 מבוסס על:  "איפה אפי?" מאת מרטין הנדפורד
 סוגה:  הנפשה, הרפתקאות, קומדיה
 יוצרים:  מרטין הנדפורד
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית קנדה קנדה בריטניה בריטניה
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  13
 תוכנית המשך:  "איפה אפי?" מאת DreamWorks Animation Television
 הפקה
 מפיק:  פיטר אריאס
 חברת הפקה:  Sei Young Animation The Waldo Film Company DIC Entertainment HIT Entertainment
 הפצה:  HIT Entertainment
 מוזיקה:  מיכאל טברה
 אורך פרק:  כ-25 דקות
 שידור
 רשת שידור:  CBS (ארצות הברית) ITV (בריטניה)
 רשת שידור בישראל:  ערוץ הילדים
 פורמט (תמונה):  PAL NTSC
 תקופת שידור מקורית:  14 בספטמבר 1991 – 14 בדצמבר 1991
 תקופת שידור בישראל:  1994
 קישורים חיצוניים
 דף התוכנית ב-IMDb
איפה אפי? (באנגלית בריטית: ?Where's Wally, באנגלית אמריקנית: ?Where's Waldo) היא סדרת טלוויזיה אמריקאית-קנדית-בריטית מונפשת, מסוגת הרפתקאות וקומדיה, שמבוססת על סדרת ספרים בעלת אותו שם מאת מרטין הנדפורד. הסדרה פותחה על ידי רובי גורן, הולחנה על ידי מיכאל טברה והופקה על ידי Sei Young Animation‏, The Waldo Film Company‏, DIC Entertainment ו-HIT Entertainment.
לסדרה הופקה עונה אחת בעלת 13 פרקים באורך 25 דקות, אשר שודרו במקור החל מ-14 בספטמבר 1991 עד 14 בדצמבר באותה שנה. בארצות הברית הסדרה שודרה ברצועת CBS Kidshow בערוץ CBS, ובבריטניה הסדרה שודרה בערוץ ITV במסגרת רצועת השידור CITV. בישראל הסדרה שודרה בדיבוב עברי בערוץ הילדים בשנת 1994.
הסדרה הופצה ב-DVD ו-VHS, כמו כן יצאו לאור ספרים בהשראתה. בשנת 2019 עלתה לשידור סדרה נוספת שמבוססת על סדרת הספרים בשם "איפה אפי?", אשר הופקה על ידי DreamWorks Animation Television.
תקציר העלילה

הסדרה עוקבת אחר הרפתקאותיהם של אפי וכלבו אפצ'י, אשר נוסעים לארצות רחוקות בעזרת מקל הליכה קסום, פותרים תעלומות ומושיטים יד עוזרת בכל מקום שהם יכולים. לרוב אפי וכלבו יוצאים להרפתקאות על ידי הקוסם צחורזקן כדי לפתור חידות או תעלומות. פשעוני, אויבו של אפי, מנסה לעצור אותו ולגנוב את מקל ההליכה הקסום. פשעוני מנסה לעשות זאת בכך שהוא משתלב עם נבלים אחרים מארצות רחוקות.
הסדרה שומרת נאמנות לסדרת הספרים עליה היא מבוססת, "איפה אפי?", בכך שבכל פרק המסך נעצר פעמיים לחצי דקה והצופים יכולים לנסות לאתר את אפי בסצנה עמוסת דמויות.
דמויות

אפי (Wally/Waldo) – הדמות הראשית של הסדרה. ידוע בזכות חולצת הפסים בצבעים אדום-לבן שלו. הוא טייל ברחבי העולם ובארצות קסומות לאורך זמן. אפי תמיד מוכן להרפתקה כשמקל ההליכה הקסום שלו בידו.
אפצ'י (Woof) – הכלב של אפי. ביישן ונבהל בקלות.
הקוסם צחורזקן (Wizard Whitebeard) – קוסם ששולח את אפי וכלבו להרפתקה כדי לפתור חידות או תעלומות.
פשעוני (Odlaw) – הנבל הראשי של הסדרה. מספר המעשים הטובים שלו נמוך והוא מעוניין להשיג את מקל ההליכה הקסום של אפי.
אפרת (Wenda) – חברתו הטובה ביותר של אפי.
מדבבים

הדיבוב העברי בוים והופק על ידי יוני חן באולפני אולפנטו.
| שם הדמות | מדבב/ת באנגלית | מדבב/ת בעברית |
| --- | --- | --- |
| אפי | טאוסנד קולמן | שרון כהן |
אפצ'י: דייב וורקמן
| הקוסם צחורזקן | בראד גארט | אלברט כהן |
| פשעוני | ג'וליאן הולוויי | אבי פניני |
| אפרת |  | סיון שביט |
| קריין | ג'ים קאמינגס | שמחה ברבירו |
בנוסף דיבבו בשפה העברית גיורא קנת, יוני חן, יורם יוספסברג וענת צחור. בדיבוב לשפה האנגלית דיבבו גם ג'ו אלאסקי, ג'ק אנג'ל, ג'ף בנט, גרג ברגר, סוזאן בלו, קרול צ'אנינג, קם קלארק, בריאן קאמינגס, ג'ניפר דרלינג, ג'יני אליאס, פט פראלי, מוריס לאמרץ', מרי לואיס, מישל מריאנה, ג'ון מריאנו, צ'אק מק'קאן, פט מוזיק, אלן אופנהיימר, רוב פאולסן, יאן רבסון, רוג'ר רוס, סוזן סילו ופרנק ולקר.
הפקה

סדרת הטלוויזיה מבוססת על סדרת הספרים הבריטית "איפה אפי?" שנכתבה על ידי מרטין הנדפורד ויצאה לאור לראשונה בשנת 1987, ארבע שנים לפני ששודרה לראשונה סדרה זו. במהלך תרגום והוצאת סדרת הספרים ברחבי העולם, שונו שמות הדמויות. כך לדוגמה, בתרגום העברי הדמות הראשית נקראת אפי, בעוד שבמקור, בשפה אנגלית בריטית, היא נקראת ווילי, ובשפה אנגלית אמריקנית היא נקראת וולדו. תרגום השמות מסדרת הספרים נותר גם בסדרת הטלוויזיה, לכן בכל מדינה וגרסה יש שמות שונים. הסדרה דובבה פעמיים לאנגלית - פעם אחת ששם הדמות ווילי כדי להתאים לקהל הבריטי, ופעם אחת ששם הדמות וולדו כדי להתאים לקהל האמריקאי.
הסדרה הופצה ב-DVD ו-VHS, כמו כן בהשראתה יצאו לאור ספרים על ידי Little, Brown and Company. ב-13th Youth in Film Awards הסדרה הייתה מועמדת לפרס סדרת הנפשה חדשה ויוצאת מן הכלל, אך היא הפסידה לסדרה "בחזרה לעתיד". הסדרה בוטלה לאחר עונה אחת הכוללת 13 פרקים, מפני שהיא קיבלה רייטינג נמוך מפני שבזמן השידורים שלה בערוץ CBS, שודרה בערוץ NBC קומדיית המצבים "הצלצול הגואל".
בשנת 2019 עלתה לשידור סדרה נוספת שמבוססת על סדרת הספרים בשם "איפה אפי?", אשר הופקה על ידי DreamWorks Animation Television.
הערות שוליים

↑  נותר הדיבוב המקורי בדיבוב העברי
עולם סחרחר

| --- | --- |

פתיח הסדרה
 סוגה:  אנימציה / הרפתקאות / קומדיה
 יוצרים:  חברת וולט דיסני
 מדבבים:  אד גילברט (Baloo) ג'ים קומינגס (Don Karnage) סאלי סטראתרס בפסקה זו רשומה אחת נוספת שטרם תורגמה 
 מדבבים בעברית:  דב רייזר (באלו), דורון בן-עמי (קיט), עמי מנדלמן, לימור שפירא, רונה דניאלי, אוהד שחר, איציק סיידוף, גיל זמק, אבי פניני, רוברט הניג, אריאל פורמן. שיר פתיחה עברי בביצוע יובל זמיר ואילן ליבוביץ.
 ארץ מקור:  ארצות הברית
 שפות:  אנגלית 
 מספר עונות:  1
 מספר פרקים:  65
 הפקה
 מפיק:  ג'ימן מאגון 
 חברת הפקה:  אולפני הנפשת הטלוויזיה של דיסני 
 הפצה:  Disney–ABC Domestic Television, דיסני+ 
 מוזיקה:  Silversher & Silversher 
 אורך פרק:  30 דקות
 שידור
 רשת שידור:  ערוץ דיסני
 רשת שידור בישראל:  ערוץ 2 הנסיוני
 תקופת שידור מקורית:  7 בספטמבר 1990 – 8 באוגוסט 1991
 תקופת שידור בישראל:  2 בינואר 1994 – 8 באוגוסט 1994 (ב"זמן דיסני" בישראל)
 קישורים חיצוניים
 movies.disney.com/talespin
 דף התוכנית ב-IMDb
 
עולם סחרחר (באנגלית: TaleSpin) היא סדרת אנימציה בת 65 פרקים שהופקה לטלוויזיה בין השנים 1990 ל-1994.
עלילת הסדרה מתרחשת בשנות השלושים המאוחרות של המאה ה-20, בעיר הנמל הדמיונית "קייפ סוזט" (Cape Suzette). חלק מהדמויות התבססו על הדמויות בסרט ספר הג'ונגל משנת 1967, אך יוצרי הסדרה העניקו לדמויות את היכולת לגלם תפקידים שאינם קשורים אליהם, לכאורה. במוקד הסדרה עמדו סיפורי הרפתקאות אוויריות, כשהנופים שהוצגו היו בעיקר של אזורים באוקיינוס השקט.
בישראל הסדרה שודרה בערוץ 2 במסגרת רצועת "זמן דיסני" של הזכיינית טלעד בשנות התשעים.
עלילה

הסדרה עוקבת אחר באלו, בעל עסק מוצלח ב"טיס", והנווט שלו, קיט, שיחד הם עוברים הרפתקאות רבות בעיר הנמל "קייפ סוזט".
דמויות

באלו (ספר הג'ונגל) - דוב טייס בעל כישרון רב ויש לו מטוס מרשים.
קיט - גור דובים יתום שבאלו פוגש והוא הופך לנווט שלו.
רבקה קנינגהם - אשת עסקים שבמהלך הסדרה קונה את מטוסו ועסקו של באלו.
מולי קנינגהם - הבת של רבקה קנינגהם.
חתול פרא - מכונאי מטוסים בכיר בעיר "קייפ סוזט".
שירחן (ספר הג'ונגל) - טיגריס טייקון בעל הון רב שלעיתים באלו נאלץ להתעמת נגדו.
המלך לואי (ספר הג'ונגל) - אורנגאוטן בעל מסעדה שבאלו נוהג לאכול אצלו.
דון קארנאג' - ראש שודדי-הים הלא מוצלח שבאלו פוגש לעיתים.
קולונל ספיגוט - מארץ ת'מבריה הקפואה (פארודיה על ברית המועצות הסטליניסטית), בה מוציאים להורג בקלות יתרה.
מדבבים

| דמות | מדבב באנגלית | מדבב בעברית |
| --- | --- | --- |
| באלו | אד גילברט | דב רייזר |
| קיט | רוברט ג'קסון-ויליאמס ואלן רוברטס | דורון בן עמי |
| רבקה קנינגהם | סאלי סטרטרס | לימור שפירא |
| מולי קנינגהם | ג'יאנה מייקלס | רונה דניאלי |
| חתול פרא | פטריק הווארד-פראלי | אוהד שחר |
| שירחן | טוני ג'יי | אריאל פורמן |
| לואי | ג'ים קאמינגס | עמי מנדלמן |
| דון קארנג' | ג'ים קאמינגס | רוברט הניג |
שיר הפתיחה

את שיר הפתיחה בעברית מבצעים יובל זמיר ואילן ליבוביץ ויש תווי רמיקס לשיר.
הצלחת הסדרה

הסדרה שודרה במדינות רבות ברחבי העולם, ומוצריה הנלווים זכו להצלחה רבה, כמו כן לאחר סיומה הופצו קלטות וידאו שכללו פרקים מהסדרה.
יחידת ההצלה של צ'יפ ודייל

| --- | --- |

לוגו הסדרה באנגלית, לצד הדמויות הראשיות
 סוגה:  הרפתקאות קומדיה
 יוצרים:  אלן זאסלוב, טד סטונס
 מדבבים:  קוריי בורטון (Dale) טרס מקנייל (Chip, Gadget Hackwrench) ג'ים קומינגס פיטר קאלן 
 מדבבים בעברית:  ראו פירוט כאן
 ארץ מקור:  ארצות הברית ארצות הברית
 שפות:  אנגלית 
 מספר עונות:  2
 מספר פרקים:  65
 הפקה
 חברת הפקה:  אולפני הנפשת הטלוויזיה של דיסני 
 הפצה:  Disney–ABC Domestic Television, דיסני+ 
 אורך פרק:  22 דק'
 שידור
 רשת שידור:  ערוץ דיסני
 רשת שידור בישראל:  הערוץ הראשון ערוץ 2 (טלעד)
 תקופת שידור מקורית:  5 במרץ 1989 – 19 בנובמבר 1990
 קישורים חיצוניים
 דף התוכנית ב-IMDb
 
יחידת ההצלה של צ'יפ ודייל (באנגלית: Chip 'n Dale Rescue Rangers) היא סדרת טלוויזיה מונפשת אמריקאית בת 65 פרקים שהופקה על ידי חברת וולט דיסני לטלוויזיה ונוצרה על ידי אלן זאסלוב וטד סטונס. הסדרה שודרה במקור בארצות הברית בערוץ דיסני בין השנים 1989–1990.
בישראל הסדרה שודרה בערוץ 2 במסגרת רצועת "זמן דיסני" של הזכיינית טלעד בתחילת העשור הראשון של המאה ה-21. מומי לוי ביצע את שיר הנושא בגרסה העברית של הסדרה.
תקציר העלילה

עלילת הסדרה, אשר מתרחשת בעולם בו חיות אנתרופומורפיות חיות לצד בני האדם, מתמקדת בשני הסנאים צ'יפ ודייל אשר מנהלים סוכנות בילוש יחד עם חבריהם גאדג'ט, מונטריי ג'ק וזיפר. החבורה נוהגת לפענח ביחד פשעים "קטנים" מדיי בשביל המשטרה. רוב הפרקים מתחילים בכך שחיות אנתרופומורפיות אחרות פונות אליהם ומבקשותם את עזרתם בפענוח של פשעים שונים. האויבים העיקריים בסדרה הם החתול פאט קאט, מנהיגו תאב הבצע של ארגון פשע, והמדעו המטורף והאקסצנטרי נורטון נימנול.
דמויות

צ'יפ - סנאי ואחד משני המייסדים של יחידת ההצלה. צ'יפ הוא המנהיג האמיץ והנחוש של הצוות, לרוב האחראי יותר מבין שני הסנאים. לובש ז'קט עור, כובע פדורה ונוהג לעיתים גם להשתמש בשוט - בסגנון של אינדיאנה ג'ונס. הוא ודייל מאוהבים בגאדג'ט.
דייל - סנאי ואחד משני המייסדים של יחידת ההצלה. דייל הוא סנאי ילדותי, מגושם וחסר דאגות אשר נוהג לעיתים רבות להסתבך בצרות בשל התנהגותו האימפולסיבית והמגושמת. לובש תמיד חולצת הוואי אדומה עם פרחים צהובים בסגנון של תומאס מגנום מסדרת הטלוויזיה "מגנום, בלש פרטי". הוא וצ'יפ מאוהבים בגאדג'ט.
גאדג'ט - עכברה צעירה בלונדינית, אינטליגנטית ובעלת תושייה שהיא הטייסת, הממציאה והמכונאית המבריקה של הצוות. לובש תמיד סרבל סגול וחובשת על ראשה משקפי מגן כחולים. גאדג'ט מטיסה את כלי הטיס של הצוות ובנוסף לכך היא זו שממציאה כל העת כלי רכב וכלים חדשים שונים שמשמשים את הצוות לאורך הסדרה. צ'יפ ודייל מאוהבים בה ולעיתים רבות מתחרים על תשומת הלב שלה.
מונטריי "מונטי" ג'ק - עכבר אוסטרלי גדול וחזק, ג'ינג'י ומשופם. ההתמכרות שלו לגבינות גורמת לו לעיתים להסתבך בצרות. הוא אוהב במיוחד לספר לאחרים סיפורים שונים אודות מסעותיו השונים ברחבי העולם. הוא נמצא לעיתים רבות בחברת זיפר הזבוב.
זיפר - זבוב כחול קטנטן. החבר הכי טוב של מונטי. הוא מסוגל לדבר רק בקולות זמזום אשר אותם מסוגלים להבין רק מונטי וחרקים אחרים. גודלו הקטן וזריזותו מאפשרים לו להגיע לאזורים שאינם נגישים לשאר חברי הצוות.
דמויות > הנבלים

פאט קאט - האנטגוניסט העיקרי בסדרה. פאט קאט הוא חתול אפור שמן וערמומי שלובש חליפת עסקים סגולה ומנהיג ארגון פשע. הוא מחפש לעיתים רבות דרכים חדשות להיפטר מצוות ההצלה לצמיתות.
פרופסור נורטון נימנול - מדען מטורף ואקסצנטרי.
צוות המדבבים בהפקת הדיבוב העברי

הדיבוב המקורי לעברית בוים על ידי שפרירה זכאי.
בגרסה העברית המקורית השתתפו בדיבוב הדמויות:
שרה וינו-אלעד (צ'יפ)
יובל סגל (דייל)
אורית אמיר (גאדג'ט)
שמעון כהן (מונטריי ג'ק)
מיכה אוזין סליאן (פאט קאט)
עמי מנדלמן (דמויות שונות)
אבי חדש (דמויות שונות)
גיל זמק (דמויות שונות)
מדיות אחרות > חוברות קומיקס

במהלך השנים 1990 ו-1991 יצאו לשווקים 19 גליונות של סדרת קומיקס המבוססת על סדרת האנימציה אשר פותחה על ידי חברת Disney Comics. בנוסף, בין דצמבר 2010 ועד יוני 2011 יצאו לשווקים 8 גליונות של סדרת קומיקס נוספת המבוססת גם היא על סדרת האנימציה אשר נוצרה על ידי חברת Boom Studios.
מדיות אחרות > משחקי וידאו

בשנת 1990 חברת קאפקום הוציאה לשווקים את משחק הווידאו "Chip 'n Dale Rescue Rangers" אשר היה מבוסס על הסדרה עבור קונסולת המשחקים NES של נינטנדו. זה היה משחק פלטפורמה.
בשנת 1993 חברת קאפקום הוציאה לשווקים את משחק ההמשך "Chip 'n Dale Rescue Rangers 2".
בשנת 1990 חברת Hi Tech Expressions הוציאה לשווקים את משחק המחשב "Chip 'n Dale Rescue Rangers: The Adventures in Nimnul's Castle".
במאי 2010, חברת Dynamic Pixels Ltd הוציאה לשווקים את משחק המובייל "Chip 'n Dale: Rescue Rangers".
מדיות אחרות > סרט

במאי 2022 עלה לשידור בשירות הסטרימינג דיסני+ סרט ספין-אוף המבוסס על הסדרה בשם "צ'יפ ודייל: יחידת הצלה" אשר משלב לייב אקשן עם הנפשה ממוחשבת, והנפשה מסורתית. ג'ון מולייני ואנדי סמברג מדבבים בסרט את קולותיהם של צ'יפ ודייל. בעלילת הסרט, אשר מתרחשת שלושים שנים לאחר שסדרת הטלוויזיה הסתיימה, צ'יפ ודייל נאלצים לשלב שוב כוחות, לאחר שהם לא דיברו זה עם זה במשך שנים, לאחר חברם לצוות לשעבר מונטריי ג'ק נעלם באופן מסתורי.
הערות שוליים

↑  יחידת ההצלה של צ'יפ ודייל, באתר www.ishim.co.il
↑  Kit, Borys (17 במאי 2019). "Disney's Meta Take on 'Rescue Rangers' Finds Its Director With Lonely Island's Akiva Schaffer (Exclusive)". The Hollywood Reporter. נבדק ב-17 בפברואר 2022. {{cite journal}}:  (עזרה)
↑  Aquilina, Tyler (10 בדצמבר 2020). "John Mulaney 'n Andy Samberg to voice Chip 'n Dale in Rescue Rangers movie for Disney+". Entertainment Weekly. נבדק ב-11 בדצמבר 2020. {{cite web}}:  (עזרה)
נה וין

נה וין או או נה וין או בו נה וין, שמו בלידה: שו מאונג או מאונג שו מאונג (בבורמזית: နဝင်း ‏ 10 ביולי 1910 או 14 במאי או 24 במאי 1911 – 5 בדצמבר 2002 יאנגון) היה איש צבא בדרגת גנרל ופוליטיקאי בורמזי שהיה שליט מיאנמר בשנים 1962–1988. הוא כיהן כראש ממשלת מיאנמר בשנים 1958–1960 ואחר כך בשנים 1962–1974 וכיהן כנשיא מיאנמר בשנים 1962–1981 (בין 1962–1974 כיושב ראש המועצה המהפכנית) בשנת 1962 הוא עמד בראש הפיכה צבאית שהדיחה את ממשלת או נו שנבחרה באופן דמוקרטי, והנהיג בבורמה משטר טוטליטרי חד-מפלגתי. הקים והנהיג את מפלגת השלטון "מפלגת התוכנית הסוציאליסטית הבורמזית" כשהאידאולוגיה הרשמית של שלטונו, שנקראה "הדרך הבורמזית לסוציאליזם" הייתה מבוססת על ערבוביה של יסודות מרקיסטים, לאומניים ובודהיסטים.
מדיניותו התאפיינה בבידוד בזירה הבינלאומית, אלימות פוליטית, טיפוח לאומנות ועוינות כלפי סינים, ניהול כלכלי ריכוזי כושל, כשבורמה הפכה בהנהגתו לאחת המדינות הנחשלות בעולם. נה וין התפטר מכל תפקידיו ביולי 1988 בעקבות המרד באותה שנה והוחלף על ידי כת צבאית שנקראה "המועצה לשלום ופיתוח" או "המועצה להחזרת הסדר והחוק במדינה". נותרה לו השפעה כלשהי עד שנות ה-1990 שהושם במעצר בית. נפטר בשנת 2002.
ביוגרפיה > ראשית חייו

נה וין נולד בשם שו מאונג או מאונג שו מאונג בכפר קטן על ידי פאונגדל, כ-320 ק"מ מרחק מעיר הבירה יאנגון (ראנגון), אז חלק מבורמה, בעצמה חלק מהודו הבריטית. הוריו היו בני משפחה סינית בורמזית משכילה מן המעמד הבינוני, ממוצא האקה.
בשנים 1929–1931 הוא למד שנתיים ביולוגיה באוניברסיטת ראנגון מתוך שאיפה להיות רופא. ב-1931 אחרי כישלון באחד המבחנים סולק מן האוניברסיטה.
ביוגרפיה > פעילותו הפוליטית והצבאית לפני העצמאות

באותה תקופה אימץ את שם תאקין שו מאונג והיה חבר בארגון הפטריוטי הבורמזי "דובאמה אסיאיון" (אנחנו הבורמזים").
בארגון זה היו חברים גם אונג סן ואו נו שמילאו תפקידים חשובים בהמשך בתולדות מיאנמר. ב-1941 היה שו מאונג חבר בפלג הסוציאליסטי של "דובאמה" – בא-סיין-טון אוק. הוא נחבר להיות אחד משלושים הצעירים שנשלחו להתאמן בחסות הקולונל היפני סוזוקי קייג'י באי האינאן שנכבש על ידי יפן. תחת הנהגתו של אונג סן היוו צעירים אלה הגרעין של הצבא לעצמאות בורמה. בעת האימונים הצבאיים אימץ שו מאונג את שם הלחימה בו נה וין ("המפקד שמש קורנת").
בתחילת שנת 1942 פלש הצבא היפני לבורמה והצבא הבריטי היה בנסיגה. נה וין הופקד על ארגון מחתרת מאחורי הקווים הבריטים.
בסופו של דבר המאיס הכיבוש היפני את עצמו על תושבי בורמה. לקראת סוף מלחמת העולם השנייה ב-27 במרץ 1945 הצבא הלאומי של בורמה – השם החדש של צבא העצמאות של בורמה – עבר קווים והצטרף לבריטים שכבשו מחדש את הארץ תוך כדי מאבק ביפנים. נה וין כאחד ממפקדי הצבא הלאומי הבורמזי לקח חלק בוועידת קנדי שהתקיימה בציילון ולקח בהמשך על עצמו את ניהול המאבק נגד המחתרת הקומוניסטית בפינמאנה שהתקוממה בשנים 1946 ו-1948 נגד הממשלות בורמזיות.
ביוגרפיה > פעילותו אחרי עצמאות בורמה

עוד לפני הכרזת העצמאות ידעה הארץ אירועי אלימות מסעירים. ב-19 ביולי 1947 נרצח אונג סן יחד עם שישה שרי ממשלתו האוטונומית. או סו, שכיהן כראש ממשלה לפני המלחמה והיה היריב הפוליטי של אונג סן הואשם ברצח והוצא להורג.
ב-4 בינואר 1948 הוכרזה עצמאות בורמה וב-14 שנותיה הראשונות נהנתה המדינה ממשטר פרלמנטרי דמוקרטי בעיקר תחת הנהגתו של ראש הממשלה או נו. עם זאת הייתה המדינה מפולגת עקב מאבקים פוליטיים ובין-אתניים.
או נו הרכיב את הממשלה הפטריוטית העצמאית הראשונה. הוא חיזק את שלטונו כשאחרי רצח אונג סן השיג את השליטה על המפלגה הסוציאליסטית של בורמה ועל הליגה האנטיפשיטסית למען חירות העם שהייתה מורכבת החל משנת 1945 מקומוניסטים, סוציאליסטים ולאומנים.
פגישה בין דוד בן-גוריון לנה וין, בשנת 1959 כשכיהן הגנרל נה וין כראש ממשלה נבחר.
על טעם ועל ריח

| --- | --- |

 סוגה:  קומדיית מצבים 
 יוצרים:  Jeff Harris, ברני קוקוף 
 כותבים:  בן סטאר, Howard Leeds, Budd Grossman, מרטין קוהן 
 בימוי:  הרברט קנווית', Mel Ferber, Gerren Keith, Tony Singletary 
 שחקנים:  טוד ברידג'ס גארי קולמן קונרד ביין דיינה פלטו
 ארץ מקור:  ארצות הברית 
 שפות:  אנגלית
 מקום התרחשות:  ניו יורק 
 מספר עונות:  8 
 מספר פרקים:  189 
 תוכנית המשך:  עובדות החיים
 הפקה
 הפצה:  ELP קומיוניקיישנס 
 אתר צילומים:  Metromedia Square, אולפני יוניברסל הוליווד, The Prospect Studios 
 טכניקת צילום:  מערך מרובה מצלמות 
 מוזיקה:  אלן ת'יק, Al Burton, בפסקה זו רשומה אחת נוספת שטרם תורגמה 
 שידור
 רשת שידור:  NBC (עונות 1-7)  ABC (עונה 8)
 תקופת שידור מקורית:  3 בנובמבר 1978 – 7 במרץ 1986
 קישורים חיצוניים
 דף התוכנית ב-IMDb
 
על טעם ועל ריח (באנגלית: Diff'rent Strokes) היא קומדיית מצבים אמריקאית ששודרה ברשת NBC מ-3 בנובמבר 1978 עד ל-4 במאי 1985, וברשת ABC בין ה-27 בספטמבר 1985, ועד ל-7 במרץ 1986. בסדרה כיכבו טוד ברידג'ס וגארי קולמן כוויליס וארנולד ג'קסון, שני נערים אפרו-אמריקאים מהארלם אשר נלקחים אל שדרת פארק על ידי איש עסקים לבן ועשיר בשם פיליפ דראמונד (קונרד ביין) ובתו קימברלי (דיינה פלטו), עקב מות הוריהם. במהלך העונה הראשונה ובמחצית הראשונה של העונה השנייה, כיכבה בסדרה שרלוט ריי כאדנה גארט, סוכנת הבית של משפחת דראמונד (שבסופו של דבר התפצלה לתוכנית מצליחה משלה - "עובדות החיים".
הסדרה הפכה לכוכבים את הילדים-שחקנים גארי קולמן, טוד ברידג'ס ודיינה פלטו, ונודעה בהתייחסות לנושאים רציניים בפרקי הסדרה, כמו גזענות, שימוש בסמים בלתי חוקיים והתעללות מינית בילדים.
בישראל שודרה הסדרה בשנות ה-80 בערוץ הראשון, ובשנות ה-90 בשידורים חוזרים בערוץ הילדים ברצועת "6+". לאחר משאל ולבקשת הצופים, שודרו שוב 3 העונות הראשונות של הסדרה ברצועת שידורי הלילה של הערוץ הראשון מ-12 בפברואר 2017 עד סגירתו של הערוץ ב-11 במאי בשנה זו .
| עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- |
| 1 | 24 | 24 | 3 בנובמבר 1978 | 4 במאי 1979 |
| 2 | 26 | 26 | 21 בספטמבר 1979 | 26 במרץ 1980 |
| 3 | 22 | 22 | 12 בנובמבר 1980 | 13 במאי 1981 |
| 4 | 26 | 26 | 29 באוקטובר 1981 | 20 במאי 1982 |
| 5 | 24 | 24 | 2 באוקטובר 1982 | 14 במאי 1983 |
| 6 | 24 | 24 | 1 באוקטובר 1983 | 12 במאי 1984 |
| 7 | 24 | 24 | 29 בספטמבר 1984 | 4 במאי 1985 |
| 8 | 19 | 19 | 27 בספטמבר 1985 | 7 במרץ 1986 |
דמויות

פיליפ דראמונד (מגולם על ידי קונרד ביין)
ארנולד ג'קסון ( מגולם על ידי גארי קולמן)
ויליס ג'קסון (מגולם על ידי טוד ברידג'ס)
קימברלי דראמונד (מגולמת על ידי דיינה פלטו)
עדנה גארט (מגולמת על ידי שרלוט ריי)
אדלייד בובייקר (מגולמת על ידי נדרה ולז)
שרלין דופרי  (מגולמת על ידי ג'נט ג'קסון)
דודה סופיה (מגולמת על ידי דודי גודמן)
דאדלי ראמזי (מגולם על ידי שאבאר רוס)
טד ראמזי (מגולם על ידי לה טארי)
פרל גלאגר (מגולמת על ידי מרי ג'ו קטלט)
מיס צ'ונג (מגולמת על ידי רוזלינד צ'או)
רובי ג'ייסון ( מגולם על ידי סטיבן מונד)
ליסה הייז (מגולמת על ידי ניקי סוואסי)
מגי מק'קיני דראמונד #1 (מגולמת על ידי דיקסי קרטר)
מגי מק'קיני דראמונד #2 ( מגולמת על ידי מרי אן מובלי)
סם מק'קיני (מגולם על ידי דני קוּקסי)
צ'ארלי (מגולם על ידי ג'ייסון הרווי)
שמות הסדרה ברחבי העולם

שם הסדרה המקורי הוא Diff'rent Strokes (מקצבים שונים, וקיצור של הביטוי "different stroke for different folks", המקביל באנגלית ל"על טעם ועל ריח אין להתווכח"), אך היא זכתה לשמות אחרים ברחבי העולם. הסדרה נקראה ברוב ארצות אמריקה הלטינית בשם Blanco y Negro (שחור ולבן), ובארצות אחרות פשוט Arnold (ארנולד), על שם ארנולד ג'קסון (הדמות שגילם גארי קולמן).
הערות שוליים

↑  "Diff'rent Strokes: Complete First Season". DVD Talk. נבדק ב-2010-08-16.
↑  "Diff'rent Strokes: The Complete Second Season". DVD Talk. נבדק ב-2010-08-16.
להטוטני הכדורסל

| --- | --- |

 סוגה:  אנימציה
 יוצרים:  ויליאם האנה וג'וסף ברברה
 שחקנים:  הארלם גלובטרוטרס 
 ארץ מקור:  ארצות הברית
 מספר עונות:  1
 מספר פרקים:  13
 הפקה
 הפצה:  האחים וורנר טלוויזיה 
 אורך פרק:  25 דק'
 שידור
 רשת שידור:  NBC
 רשת שידור בישראל:  ערוץ המזרח התיכון
 תקופת שידור מקורית:  1979–1980
 קישורים חיצוניים
 דף התוכנית ב-IMDb
 
להטוטני הכדורסל (אנגלית: The Super Globetrotters) היא סדרת אנימציה בת 13 פרקים שהופקה לטלוויזיה על ידי האנה-ברברה במקור בשביל רשת NBC ב-1979. בישראל הסדרה שודרה בערוץ המזרח התיכון בשנות ה-80 של המאה ה-20 ובערוץ הילדים בתחילת שנות ה-90. הסדרה היא סדרת בת לסדרה "הארלם גלובטרוטרס" אשר הופקה בתחילת שנות ה-70 של המאה ה-20.
עלילה

הסדרה מתמקדת בהרפתקאותיהם של קבוצת כדורסל אמיתית בשם הארלם גלובטרוטרס כקבוצת סופר גיבורים אשר במקביל למשחקי הכדורסל נלחמים ברשע בזמנם החופשי. בסדרה הם היו הופכים לסופר גיבורים כאשר הם נכנסו לתאי מלתחות הקסם הניידים שלהם אותם הם לקחו במיניבוס שלהם. כל חבר בקבוצה הייתה בעל כוחות-על ייחודיים וכל חברי הקבוצה היו מסוגלים לעוף.
הגלובטרוטרס קיבלו את משימותיהם מלוויין-כדורסל מדבר (בעברית הוא נקרא "כדור-רדאר"). לקראת סופם של רוב הפרקים בסדרה בדרך כלל  הגלובטרוטרס אתגרו את הנבל הראשי ושותפיו הנלהבים למשחק כדורסל בו יוכרע מי ינצח, במחצית הראשונה של המשחק הגלובטרוטרס היו משחקים בלעדי כוחות העל שלהם והיו מובסים על ידי הנבלים בהפרש גדול, ואז במחצית השנייה הם היו משתמשים בכוחות-העל שלהם ובעזרתם הם היו סוגרים את הפער וכך לבסוף מנצחים את הרעים.
הדמויות

נייט בראנש בתור "ליקוויד-מן" (בעברית "איש המים") - בעל יכולת להפוך לגל מים.
פרדי ניל בתור "סופר-ספיר" (בעברית "סופר-כדור") - בעל יכולת להפוך לכדורסל בעצמו.
ג'יימס סאנדרס בתור "ספגטי-מן" (בעברית "איש הספגטי") - בעל יכולת להפוך את גופו לסולם או לחבל.
לואיס דונבאר בתור "גיזמו" - בעל שיער אפרו ממש גדול ממנו יכל להוציא אביזרים בכמות בלתי מוגבלת.
יוברט אוסבי בתור "מולטי-מן" (בעברית "רב-איש") - בעל כוחות שיבוט.
טקסי (סדרת טלוויזיה)

| --- | --- |

 סוגה:  קומדיית מצבים 
 יוצרים:  ג'יימס ל. ברוקס, David Davis, Stan Daniels, אד ויינברגר 
 שחקנים:  ג'אד הירש  Randall Carver  אנדי קאופמן  כריסטופר לויד  קרול קיין  דן ג'ון  דני דה ויטו  מרילו הנר  ג'ף קונוויי  J. Alan Thomas 
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  5 
 מספר פרקים:  114 
 הפקה
 מפיק:  ג'יימס ל. ברוקס, ריצ'רד סאקי, Howard Gewirtz 
 הפצה:  CBS מדיה ונצ'רס, הולו 
 אורך פרק:  25 דק' 
 שידור
 רשת שידור:  ABC 
 תקופת שידור מקורית:  12 בספטמבר 1978 – 15 ביוני 1983 
 קישורים חיצוניים
 דף התוכנית ב-IMDb
 
טקסי (באנגלית: Taxi) היא קומדיית מצבים אמריקאית ששודרה במקור בערוץ ABC מ-12 בספטמבר 1978 עד 6 במאי 1982 ובערוץ NBC מ-30 בספטמבר 1982 עד 15 ביוני 1983. הסדרה שודרה במדינות נוספות ובהן ישראל.
עלילת הסדרה מתמקדת בחיי היומיום של קומץ נהגי מוניות במנהטן שבעיר ניו יורק. הסדרה הופקה על ידי חברת ג'ון צ'ארלס וולטרס, בשיתוף עם חברת Paramount Network Television, ונוצרה על ידי ג'יימס ל. ברוקס, סטן דניאלס, דייוויד דייוויס ואד וינברגר.
במשך רוב עונות הסדרה האנסמבל של הסדרה כלל את נהגי המוניות אלכס ריגר (ג'אד הירש), בובי וילר (ג'ף קונאוויי), איליין נרדו (מרילו הנר), טוני באנטה (טוני דנזה), ו"הכומר" ג'ים איגנטובסקי (כריסטופר לויד), בנוסף ללואי דה פלמה (דני דה ויטו) והמכונאי לאטקה גראבאס (אנדי קאופמן).
הסדרה זכתה להצלחה ביקורתית ומסחרית, הייתה מועמדת ל-31 פרסי אמי וזכתה מתוכם ב-13 פרסי אמי, כולל שלושה פרסי אמי בקטגוריית סדרת הקומדיה הטובה ביותר.
למרות שמדובר בקומדיה, הסדרה מתמודדת לעיתים רבות עם סוגיות חיים דרמטיות כמו התמכרות לסמים, הורות חד הורית, עיוורון, השמנת יתר (אנ'), הפרעת זהות דיסוציאטיבית, התעללות בבעלי חיים, הומוסקסואליות, גזענות, בני נוער שברחו מבתיהם (אנ'), גירושין, מלחמה גרעינית, הטרדה מינית, הפרעות דיספוריות קדם וסתיות, התמכרות להימורים, ואבל.
שחקנים ודמויות ראשיות

ג'אד הירש בתפקיד אלכס ריגר
ג'ף קונאוויי בתפקיד בובי וילר
דני דה ויטו בתפקיד לואי דה פלמה
מרילו הנר בתפקיד איליין אוקונור נארדו
טוני דנזה בתפקיד אנתוני מארק "טוני" באנטה
אנדי קאופמן בתפקיד לאטקה גראבאס
רנדל קארבר בתפקיד ג'ון ברנס
כריסטופר לויד בתפקיד הכומר ג'ים "איגי" איגנטובסקי
קרול קיין בתפקיד סימקה גראבאס